Ole Hegge

Ole Hegge (3. syyskuuta 1898 – 2. kesäkuuta 1994) oli norjalainen hiihtäjä, joka kilpaili 1920-luvun lopulla ja 1930-luvun alussa. Hän voitti olympiahopeaa vuoden 1928 talviolympialaisissa St Moritzissa 18 kilometrin kilpailussa. Hän osallistui myös 50 kilometrin matkalle ja sijoittui viidenneksi. Tämän jälkeen hän muutti Yhdysvaltoihin ja edusti Norjaa vielä vuoden 1932 talviolympialaisissa sijoittuen neljänneksi 50 kilometrin kilpailussa. Myös Lahden MM-kilpailuissa 1926 hän oli päätynyt 50 kilometrillä neljänneksi.

Holmenkollenin kisoissa Hegge sijoittui toiseksi 17 kilometrillä vuonna 1925 sekä 50 kilometrillä vuosina 1924, 1926 ja 1927. Vuosina 1926 ja 1928 hän voitti Norjan mestaruuden 30 kilometrin hiihdossa.

Lähteet

Viitteet

Aiheesta muualla 
 

Norjalaiset olympiamitalistit
Norjalaiset maastohiihtäjät
Norjalaiset yhdistetyn hiihtäjät
Vuonna 1898 syntyneet
Vuonna 1994 kuolleet